Diari Oficial de la Generalitat Valenciana


Sumari del DOGV 8325, del 26-06-2018 (2018/6176)

RESOLUCIÓ de 21 de juny de 2018, del director general del Servei Valencià d'Ocupació i Formació, per la qual s'acorda l'ampliació del termini de presentació de sol·licituds de les ajudes als costos salarials per al manteniment de llocs de treball ocupats per persones amb diversitat funcional/discapacitat en centres especials d'ocupació, convocades mitjançant Resolució de 14 de maig de 2018, del director general del Servei Valencià d'Ocupació i Formació, per la qual es convoquen les subvencions públiques destinades al foment de l'ús de persones amb diversitat funcional/discapacitat en centres especials d'ocupació i enclavaments laborals per a l'exercici 2018..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8325

Data del DOGV
:   26-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6176


Data del document
:   21-06-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de juny de 2018, del director general del Servei Valencià d'Ocupació i Formació, per la qual s'acorda l'ampliació del termini de presentació de sol·licituds de les ajudes als costos salarials per al manteniment de llocs de treball ocupats per persones amb diversitat funcional/discapacitat en centres especials d'ocupació, convocades mitjançant Resolució de 14 de maig de 2018, del director general del Servei Valencià d'Ocupació i Formació, per la qual es convoquen les subvencions públiques destinades al foment de l'ús de persones amb diversitat funcional/discapacitat en centres especials d'ocupació i enclavaments laborals per a l'exercici 2018.. [2018/6176]  
  
  
Mitjançant l'Ordre 6/2016, de 27 de juny, de la Conselleria d'Economia Sostenible, Sectors Productius, Comerç i Treball, s'estableixen les bases reguladores per a la concessió de subvencions públiques destinades al foment de l'ocupació de persones amb discapacitat o diversitat funcional en centres especials d'ocupació (CEO) i enclavaments laborals (DOGV 6 de juliol).  
Mitjançant Resolució de 14 de maig de 2018, del director general del Servei Valencià d'Ocupació i Formació, es convoquen les subvencions públiques destinades al foment de l'ús de persones amb diversitat funcional/discapacitat en centres especials d'ocupació i enclavaments laborals per a l'exercici 2018.  
L'article 5 de la convocatòria esmentada, estableix en l'apartat 1.b) com a segon termini per a la presentació telemàtica de sol·licituds d'ajudes per a finançar els costos salarials anuals de treballadors amb diversitat funcional o discapacitat en CEO, el termini del 15 al 29 de juny de 2018.  
No obstant això, i atés el volum de sol·licituds i documents aportats per tots els usuaris de la Generalitat, la plataforma informàtica de la Generalitat es va bloquejar, amb la qual cosa el termini de presentació de sol·licituds va quedar suspés des de les 14.00 hores del dia 15 de juny de 2018 fins a les 09.00 hores del dia 19 de juny de 2018.  
D'acord amb el que disposa l'article 32.4 de la Llei 39/2015, d'1 d'octubre, del procediment administratiu comú de les administracions públiques, «Quan una incidència tècnica haja impossibilitat el funcionament ordinari del sistema o aplicació que corresponga, i fins que no se solucione el problema, l'Administració pot determinar una ampliació dels terminis no vençuts, i ha de publicar a la seu electrònica tant la incidència tècnica esdevinguda com l'ampliació concreta del termini no vençut.»  
En virtut del que s'ha exposat, i de conformitat amb el que s'estableix en la disposició final primera de la citada Ordre 6/2016, de 27 de juny, de la Conselleria d'Economia Sostenible, Sectors Productius, Comerç i Treball, resolc:  
  
Article únic  
Ampliar, fins al dia 3 de juliol de 2018, el termini de presentació de sol·licituds de l'ajuda per a finançar els costos salarials per al manteniment de llocs de treball ocupats per persones amb diversitat funcional o discapacitat en centres especials d'ocupació», regulat en l'article 5.1.b, Segon termini, de la Resolució de 14 de maig de 2018, del director general del Servei Valencià d'Ocupació i Formació.  
  
Aquesta resolució no és susceptible de recurs, sense perjudici del procedent contra la resolució que pose fi al procediment, d'acord amb el que disposa l'article 32.3 de la Llei 39/2015, d'1 d'octubre.  
  
  
València, 21 de juny de 2018.- El director general del Servei Valencià d'Ocupació i Formació: Enric Nomdedéu i Biosca.